Public procurement notice: Prior Information Notice Without Call For Competition
Published: 2022-03-28
Buyer: Tampereen kaupunki
Country: FI
Contract type: Services
CPV classification: 33123210 | 48000000 | 72000000 | 72212180

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Valmisteilla olevan hankinnan kohteena on kotihoidon sydämen vajaatoimintapotilaan etäseurannan kokonaispalvelu.
Tavoitteena  on hankkia teknologiakokonaisuus, jolla voidaan kehittää terveydenhuollossa sydämen vajaatoimintapotilaan hoitoprosesseja  erityisesti    kotona    annettavan    hoidon    osalta    ja mahdollistaa käyttäjäystävällisiä, turvallisuutta lisääviä ja kustannustehokkaita tapoja hyödyntää terveys- ja   hyvinvointiteknologiaa   kotona   annettavassa   hoidossa.
Alustavan suunnitelman mukaan hankintaan sisältyy käyttöjärjestelmä ja tarvittava määrä teknologialaitteita. Teknologialla  tarkoitetaan sydämen vajaatoimintapotilaan  painon ja verenpaineen  seurantaan liittyviä laitteita.
Hankittavaan palveluun sisältyy myös tiedonsiirto, tarvittava liittymä, tiedon koonti ja kokonaiskuvan muodostus.
Tällä hetkellä etäseurannassa olevia kotihoidon asiakkaita on 64. Hankintayksikkö on tunnistanut käyttäjäpotentiaaliksi Tampere-Orivesi -yhteistoiminta-alueella noin 150-200 asiakasta lähivuosille.
Hankinnassa tullaan huomioimaan sosiaali- ja terveystoimen palveluiden siirtyminen Pirkanmaan hyvinvointialueelle 1.1.2023 alkaen. Hyvinvointialueille laajentumisen jälkeen asiakaskunnan on arvioitu kasvavan.
Hankinnasta kiinnostuneita yrityksiä pyydetään ilmoittautumaan markkinavuoropuheluun jäljempänä esitettyjen ilmoittautumisohjeiden mukaisesti.
Tampereen kaupunki on aikaisemmin järjestänyt sydämen vajaatoimintapotilaan etäseurannan pilottijakson sydämen vajaatoimintapotilaalle CoHeWe-hankkeen 2020 yhteydessä. Lisätietoja CoHeWe -hankkeesta: https://6aika.fi/tuloksia-cohewe-co-created-health-and-wellbeing/.
Vuoden 2020-2021 aikana suoritetun ennakkovaikutusten arvioinnin mukaan kaikki mittarit tukevat teknologian käytön jatkamista ja laajentamista osana Tampereen kaupungin kotihoidon ja -sairaanhoidon tuottamia palveluja.
Kilpailutuksesta kiinnostuneita yrityksiä pyydetään ilmoittamaan mahdollisimman pian yhteystietonsa sähköpostitse osoitteeseen kilpailutus@hansel.fi ja mainitsemaan sähköpostiviestin otsikkokentässä tunnisteen "Tampere, Kotihoidon sydämen vajaatoimintapotilaan etäseuranta".
Pyydämme ilmoittamaan viestissä 1) yrityksen nimen 2) yhteyshenkilön tiedot ja 3) lyhyen kuvauksen yrityksen tarjoamista palveluista liittyen hankinnan kohteeseen.
Alustavan arvion mukaan kiinnostuksensa ilmoittaneita yrityksiä tullaan kutsumaan markkinavuoropuheluun huhtikuussa 2022. Markkinavuoropuhelu koostuu tapaamisesta  ja mahdollisuudesta kommentoida kilpailutuksen luonnosmateriaalia ennen tarjouspyynnön julkaisua.
Huomioittehan, että kyseessä on ennakkotietoilmoitus eikä tällä ilmoituksella pyydetä vielä tarjouksia. Ennakkotietoilmoitukseen vastaaminen tai vastaamatta jättäminen ei estä mahdolliseen tarjouskilpailuun osallistumista.
Tässä ilmoituksessa esitetyt tiedot sekä tarjouspyynnön arvioitu julkaisuajankohta ovat alustavia ja suuntaa antavia ennakkotietoja, jotka eivät sido hankintayksikköä minkäänlaiseen ratkaisuun. Ennakkotietoilmoitus ei velvoita hankintayksikköä toteuttamaan varsinaista hankintamenettelyä.